Aðalfundur Félags viðurkenndra bókara var haldinn miðvikudaginn 30. mars 2022 kl. 17:00 á Grand Hótel í Reykjavík.

1. **Kosning fundarstjóra.** Formaður FVB, Agnes Vala Bryndal, setti fundinn kl. 17:00 og bauð félaga velkomna. Lagði hún til að Guðrún Barbara Tryggvadóttir yrði fundarstjóri og var það samþykkt án athugasemda. Tók Guðrún Barbara þá við fundarstjórn.
2. Fundarstjóri lagði til að Aðalheiður Rúnarsdóttir myndi rita fundargerð og var það samþykkt án athugasemda. Fundarstjóri boðaði tillögu að breytingu á dagskrá og lýsti því kosningu tveggja atkvæðateljara óþarfa. Fundarstjóri lýsti fundinn löglegan því til hans var boðað samkvæmt lögum félagsins.
3. **Skýrsla formanns og stjórnar**, umræður um skýrsluna og hún borin upp til samþykktar.

Formaður kynnti skýrslu stjórnar (sjá fskj. nr. 1). Starfsárið var viðburðaríkt vegna heimsfaraldurs. Fjöldi námskeiða fór fram á Zoom í ljósi samfélagstakmarkanna, en það dró ekki úr áhuga félagsmanna á þátttöku.

Þáttaskil í starfi félagsins eru væntanleg vegna lagabreytinga sem ganga út á að ekki verði til nýir viðurkenndir bókarar eftir 1. apríl 2024 og því ljóst að breytinga er þörf á starfsemi félagins. Sett var á fót nefnd þar sem fulltrúar FVB og Félags bókhaldsstofa (FBO) unnu að mögulegri sameiningu félaganna. Afrakstur þeirra nefndarvinnu var sú tillaga stjórnar FVB að slíta félaginu.

Í lok árs 2021 var 521 félagi í FVB, 27 hættu og 39 gengu inn. Ekki var haldin hátíðleg útskrift vegna samkomutakmarkana.

Skýrslan borin upp til samþykktar. Var hún samþykkt einróma.

1. **Gjaldkeri leggur fram ársreikning** félagsins fyrir 2021, umræður um ársreikninginn og hann borinn upp til samþykktar eða synjunar.

Gjaldkeri, Ólöf R. Sigurðardóttir, kynnti ársreikning FVB fyrir árið 2021 (sjá fskj. nr. 2).

Rekstrartekjur 2021 voru kr. 9.448.300 í stað kr. 8.154.100 árið áður. Þar af voru tekjur af félagsgjöldum 521 félagsmanns kr. 6.435.000 og tekjur af ráðstefnu- og námskeiðahaldi kr. 2.935.300.

Rekstrargjöld jukust á milli ára, voru kr. 10.424.513 árið 2021 í stað kr. 8.275.901 árið áður.

Heildartekjur ársins voru 9,4 milljónir. Skrifstofukosnaður hækkaði á milli ára vegna taxtahækkana og reikninga sem tilheyrðu 2020, en bárust of seint. Afskriftir voru 218 þúsund. Tekstrartap ársins var því kr. 896.263 sem skýrðist að miklu leiti af tekjumissi sem varð af námskeiða- og ráðstefnuhaldi.

Spurt var um tekjumissi. Skv. reikningi var hækkun á rekstrartekjum, en rekstrargjöld jukust einnig. Klara svaraði.

Fleiri fyrirspurnir komu ekki og því var ársreikingur borinn upp til afgreiðslu. Var hann samþykktur samhljóða.

1. **Skýrslur nefnda** og umræður um þær
	* Klara Sigurjörnssdóttir flutti skýrslu fræðslunefndar (sjá fskj. nr. 3)
	* Magdalena Lára Gestsdóttir, fulltrúi FVB í prófanefnd, flutti skýrslu (sjá fskj. nr. 4).
	* Engin skýrsla var frá laga-, samskipta- og aganefnd.
	* Jóhanna Árnadóttir flutti skýrslu skemmtinefndar (sjá fskj. nr. 5).

Áður en fundarstjóri tók til afgreiðslu næsta lið á dagskrá fundarins kvaddi formaður sér hljóðs. Formaður reifaði undanfara kynntrar lagabreytingartillögu stjórnar. Við undirbúning aðalfundar var gerður árshlutareikningur félagsins, en ekki tókst að ljúka honum fyrir fundinn og því lagði stjórn til að aðalfundinum yrði frestað til 6. apríl 2022. Hvatti formaður fundarmenn til að ræða tillöguna.

Fundarstjóri kynnti svohljóðandi tillögu frá stjórn um frestun fundarins (sjá fskj. nr. 6):

“Stjórn FVB leggur til að aðalfundi félagsins, haldinn 30.03.2022, þar sem tekin verður fyrir tillaga um félagsslit, verði frestað um viku, til 6. apríl 2022..”

Bauð fundarstjóri umræður um tilllöguna. 11 tóku til máls.

Fundarstjóri leitaði samþykkis fundarins fyrir framsögu Elfu Óskar Wiium, lögmanns, um breytingartillögu stjórnar. Samþykktu fundarmenn það.

Undirbúningsnefnd FVB um framtíð félagins, ásamt fulltrúum Félags bókhaldsstofa (FBO), leitaði liðsinnis og ráða hjá Elfu Ósk Wiium um hvernig best væri að standa að sameiningu félaganna tveggja. Nefndi hún að fjórar leiðir væru færar. Í fyrsta lagi að stofna nýtt félag sem félagar hinna tveggja myndu ganga í. Gömlu félögin myndu bæði vera á lífi, en myndu lognast út af. Leið númer tvö væri að FVB yrði slitið og starfsemi þess myndi sameinast FBO. Þriðja leiðin væri að FBO yrði slitið og starfsemi þess myndi sameinast FVB. Fjórða og síðasta tillagan, og sú sem Elfa Ósk lagði til, væri að leggja bæði FVB og FBO niður og stofnað yrði nýtt félag, Fagfélag bókara. Við stofnun nýs félags væri allt hrátt. Samþykktir, stjórn, tilgangur og allar eignir gömlu félaganna færu inn í nýja félagið, utan félagatals . Félagar myndu þurfa að skrá sig í nýtt félag.

Spurt var hvers vegna lægi svona mikið á og hvað yrði ef Félag bókhaldsstofa vildi ekki sameinast. Spurt var hvað verði um eignir félagsins verði því slitið og kostnað við slit þess. Spurt var hvort eitthvað í lögum félagsins kveði á um fjölda atkvæða til samþykktar.

Formaður og stjórn svöruðu og kom fram að það þurfi aukinn meirihluta atkvæða fundarmanna, ⅔ hluta þeirra sem sætu á fundinum, til að samþykkja lagabreytingar. Samkvæmt tillögunni yrðu allir fjármunir og skuldbindingar flutt yfir í nýtt félag.

Fram komu ýmsar spurningar um nýtt félag, t.d. um möguleg inntökuskilyrði í nýtt félag, lög þess, félagsgjöld og tekjur.

Formaður sagði að í skráningarferli í nýtt félag þyrfti umsækjandi að gera grein fyrir menntun sinni og reynslu. Vísaði formaður í kynningu sem haldin var fyrir bæði félögin varðandi ýmis smáatriði og sagði að enn ætti eftir að útfæra markmið, inntökuskilyrði og lög nýs félags. Einnig sagði formaður að hugsun að baki nýju félagi væri að allir kæmu að borðinu án skuldbindinga. Ef slit yrðu samþykkt væri komin upp pattstaða þar til nýtt félag væri komið með skráða félaga.

Spurt var um frestun fundar og atkvæðisrétt á fundinum, ef honum væri fram haldið. Elfa Ósk taldi að vegna þess að ekki væri búið að leggja tillöguna fram þegar til frestunar kæmi hefðu allir sem mættu á þann fund hafi atkvæðisrétt.

Dagmar Sigurðardóttir gerði þá breytingartillögu að í stað frestunar til 6. apríl yrði fundi frestað um einn mánuð eða til 30. apríl 2022 (sjá fskj. nr. 7).

Fundarstjóri tók þá til afgreiðslu tillögu um að fundi yrði frestað til 30. apríl 2022. Jóhanna Árnadóttir lagði til breytingu á tillögunni, að í stað 30. april kæmi 26. apríl (sjá fskj. nr. 8). Var breytingartillagan rædd.

Kosið um breytingartillögu Jóhönnu sem var samþykkt með 16 atkvæðum gegn sjö. Fjórir sátu hjá.

Þá var kosið um tillögu stjórnar um frestun fundar með áorðnum breytingum. 16 voru samþykkir og sjö voru á móti. Fjórir sátu hjá. Fundi var því frestað tili 26. apríl 2022.

- - -

Fundi var fram haldið 26. apríl 2022 kl. 17 í sal VR, Kringlunni 7, 103 Reykjavík. Formaður setti fundinn kl. 17 og leitaði samþykki fundarins fyrir því að Guðrún Barbara Tryggvadóttir yrði fundarstjóri áfram. Var það samþykkt án athugasemda. Tók Guðrún Barbara við stjórn fundarins.

Fundarstjóri óskaði eftir tveimur atkvæðateljurum. Inga Bjarnadóttir og Guðrún Þórarinsdóttir gáfu kost á sér. Fundarstjóri lagði til að Aðalheiður Rúnarsdóttir yrði fundarritari og var það samþykkt samhljóða.

1. **Lagabreytingartillaga** stjórnar

Fundarstjóri tilkynnti að áður auglýstri dagskrá yrði fram haldið þar sem frá var horfið er fundi var frestað og tók til afgreiðslu lagabreytingartillögu stjórnar sem kynnt var í fundarboði aðalfundar, svohljóðandi (sjá fskj. nr. 9):

“Stjórn FVB leggur til félagaslit samkvæmt 23. gr laga félagsins frá og með deginum í dag sem er 30. mars, 2022. Stjórnin leggur enn fremur til að allar eignir, skuldir og skuldbindingar að meðtöldum leigusamningi húsnæðis og ráðningarsamningi starfsmanns félagsins gangi inn í nýtt félag, Fagfélag bókara kt. 610322- (er í vinnslu hjá Skattinum), sem nefnd á vegum stjórna FVB og FBO hafa þegar stofnað. Þessu

til stuðnings er lagður fram með tillögu þessari árshlutareikningur félagsins til og með

22. mars 2022, ásamt eignaskýrslu.“

Fundarstjóri bauð formanni í ræðustól. Formaður lagði til breytingar á tillögunni, að dagsetningu verði breytt út 30. mars í 26. apríl og að ending kt. nýs félags verði skráð

-2040 (sjá fskj. nr. 10).

Formaður kynnti jafnframt árshlutareikning félagsins dagsettan 22. mars 2022 (sjá fskj. nr. 11).

Fundarstjóri tók til afgreiðslu framkomna breytingartillögu svohljóðandi:

“Stjórn FVB leggur eftirfarandi breytingartillögu við áður auglýsta lagabreytingartillögu sem fyrir fundinum liggur um félagaslit samkvæmt 23. gr laga félagsins. **Að dagsetningu verði breytt úr 30. mars, 2022 í 26. apríl, 2022 sem er í dag og að bætt sé við kennitölu hins nýja félags sem vantaði í lagabreytingartillöguna, en hún er 610322-2040**.”

Spurt var um dagsetningar á árshlutareikningi félagsins. Fundarstjóri lagði til að leiðrétting yrði færð í fundargerð og var það samþykkt samhljóða.

Dagmar Siguðardóttir kvaddi sér hljóðs og ræddi mikilvægi þess að ræða málið. Sagðist hún ánægð með vinnu stjórnar og undirbúning málsins.

Jóhanna Árnadóttir lagði til að fresta lagabreytingunni um eitt ár (sjá fskj. nr. 12).

Fundarstjóri bauð umræður um tillöguna. Sex tóku til máls. Voru menn bæði með og á móti því að fresta afgreiðslu lagabreytingartillögunnar. Höfðu menn áhyggjur af mönnun nýs félags.

Þá voru greidd atkvæði um frávísunartillöguna. Var atkvæðaseðlum dreift og fundarmönnum uppálagt að rita ‘já’ eða ‘nei’ á seðilinn. Atkvæðum var safnað saman og talin. Já sögðu 15. Nei sögðu 10. Var samþykkt að vísa lagabreytingartillögu stjórnar um slit félagis frá.

Þá var fundi fram haldið samkvæmt auglýstri dagskrá.

# Kosning formanns og varaformanns

Þá tók fundarstjóri fyrir kosningu til formanns. Agnes Vala Bryndal bauð sig fram. Fleiri framboð bárust ekki og því var Agnes sjálfkjörin í embætti fomanns starfsárið 2022-2023.

Þá auglýsti fundarstjóri eftir framboðum í embætti varaformanns. Guðrún Þórarinsdóttir gaf kost á sér. Fleiri framboðu komu ekki og því var Guðrún sjálfkjörin í embætti varaformanns starfsárið 2022-2023.

# Kosning meðstjórnenda

Þá óskaði fundarstjóri eftir framboðum í embætti tveggja meðstjórnenda. Guðlaug Ingvadóttir og Arndís Pálsdóttir buðu sig fram. Fleiri framboð bárust ekki og voru Guðlaug og Arndís sjálfkjörnar í embætti meðstjórnanda 2022-2023.

1. **Kosning varamanna** í stjórn

Kjósa þurfti einn varamanna í stjórn. Jóhanna Árnadóttir bauð sig fram á fundinum. Fleiri framboð komu ekki og því var Jóhanna sjálfkjörin sem varamaður í stjórn til tveggja ára, 2022-2024.

1. **Kosning skoðunarmanna reikninga** og eins til vara

Engin framboð höfðu borist fyrir fundinn. Á fundinum buðu sig fram Elín Pálmadóttir og Magdalena Lára Gestsdóttir. Voru þær því sjálfkjörnar.

Sonja Kjartansdóttir bauð sig fram til setu sem varamaður skoðunarmanna reikninga. Fleiri buðu sig ekki fram og því var Sonja sjálfkjörin í embættið.

# Kosning nefnda

1. **Fræðslunefnd** og varamenn

Kjósa þurfti einn aðila í fræðslunefnd til eins árs. Sonja Kjartansdóttir bauð sig fram á fundinum. Fleiri framboð komu ekki og því var Sonja sjálfkjörin.

1. **Laga**-**, samskipta- og aganefnd** -og varamenn

Kjósa þurfti tvo aðila í nefndina. Hanna Guðmundsdóttir og Marta Haraldsdóttir buðu sig fram á fundinum. Fleiri buðu sig ekki fram og því voru þær sjálfkjörnar.

Kjósa þurfti tvo varamenn. Sigrún Ómarsdóttir og Guðríður Svavarsdóttir buðu sig fram. Fleiri framboð bárust ekki og þær því sjálfkjörnar.

# Skemmtinefnd

Kjósa þurfti þrjá fulltrúa í skemmtinefnd til eins árs. Hrefna Díana Viðardóttir, Arndís Pálsdóttir og Guðlaug Ingvadóttir gáfu kost á sér. Fleiri framboð komu ekki og þær því sjálfkjörnar í skemmtinefnd 2022-2023.

# Lögð fram fjárhagsáætlun næsta starfsárs

Gjaldkeri kynnti fjárhagsáætlun fyrir næsta starfsár (sjá fskj. nr. ). Lagði hann til að félagsgjöld verði hækkuð úr kr. 13.000 í kr. 16.000. Gerir ráð fyrir fjölgun úr 521 í 540 félagsmenn.

Fundarstjóri lagði til að taka umræðu um fjárhagsáætlun og félagsgjöld saman. Var það samþykkt.

1. Tillaga stjórnar um félagsgjald og inntökugjald næsta reikningsárs

Formaður kynnti tillögu stjórnar um hækkun félagsgjalda úr kr. 13.000 í kr. 16.000. Fundarstjóri bauð þá umræður um fjárhag.

Jóhanna Árnadóttir gerði breytingatillögu við tillögu stjórnar um hækkun félagsgjalda. Lagði hún til að félagsgjald yrði hækkað í kr. 18.000.

Fundarstjóri bauð umræður um tillöguna. Engar umræður voru. Þá var gengið til atkvæða. Var tillagan samþykkt með ellefu atkvæðum, en einn var á móti. Sex sátu hjá.

Þá var tillaga stjórnar um félagsgjöld, með áorðnum breytingum, tekin til afgreiðslu. Fundarstjóri bauð umræður, en enginn tók til máls. Þá voru greidd atkvæði. Var tillagan samþykkt samhljóða.

1. Önnur mál

Agnes Vala Bryndal, formaður, þakkaði félögum góðan fund. Sagðist hún sátt við niðurstöðuna og hlakkaði til áframhaldandi starfa með og fyrir félagið.

Jóhanna Árnadóttir tók til máls, þakkaði stjórninni fyrir góð störf, hrósaði stjórn fyrir að halda áfram og óskaði henni góðs gengis

Fleira var ekki gert og fundi slitið kl. 18:49.

*Aðalheiður Rúnarsdóttir, fundarritari.*